เกาหลีใต้เฝ้าระวังขั้นสูงสุดบริเวณชายแดน ก่อนกระจายเสียงโฆษณาชวนเชื่อพรุ่งนี้
เกาหลีใต้เฝ้าระวังขั้นสูงสุดบริเวณชายแดน ก่อนกระจายเสียงโฆษณาชวนเชื่อพรุ่งนี้
7 ม.ค. 2559

สำนักข่าวยอนฮัพรายงานโดยอ้างข้อมูลจากกระทรวงกลาโหมเกาหลีใต้ว่า กองทัพเกาหลีใต้ได้ประกาศเฝ้าระวังขั้นสูงสุดตามแนวชายแดนติดเกาหลีเหนือ ในบริเวณที่มีการติดตั้งเครื่องกระจายเสียงเพื่อโฆษณาชวนเชื่อ ก่อนที่เกาหลีใต้จะกลับมาเผยแพร่โฆษณาชวนเชื่อตั้งแต่ช่วงบ่ายวันศุกร์นี้
ทั้งนี้ เมื่อวันที่ 25 ส.ค.ปีที่แล้ว กองทัพเกาหลีใต้ได้หยุดกระจายเสียงโฆษณาชวนเชื่อบริเวณชายแดนติดกับเกาหลีเหนือ ภายหลังจากที่ได้มีการทำข้อตกลงระหว่างที่ปรึกษาด้านการทหารระดับสูงของประธานาธิบดีปาร์ค กึน-ฮเย แห่งเกาหลีใต้ และ นายคิม จอง อึน ผู้นำเกาหลีเหนือ เพื่อลดความตึงเครียดบริเวณคาบสมุทรเกาหลี
 
ที่มา: อินโฟเควสท์แปลและเรียบเรียง